Prvo in najpomembnejše pravilo pri uporabi stajic je, da upoštevate navodila proizvajalca. Pred sestavljanjem jih natančno preberite in upoštevajte. Sledite navodilom, kako sestaviti stajico. Pri sestavljanju pomislite na to, da bodo morda otroci stegovali rokice nad ograjo, se pravi naj v dosegu njihovih rok ne bo ničesar za otroke neprimernega ali nevarnega. Seveda pa otrok niti v stajici ne puščajte brez nadzora.Kako očistiti stajico je odvisno od materiala, iz katerega je izdelana. Splošen nasvet je, da stajico očistite s mehko krpo z mešanico blagega detergenta in vode. Po prvem čiščenju jo obrišite še s krpo in čisto vodo, da odstranite sledi detergenta. Vodi lahko dodate tudi malo alkoholnega kisa. Posamične madeže očistiti s primernimi čistili. Pred uporabo posebnega čistila vedno na skritem mestu preverite, ali je material primeren za čiščenje s takim čistilom. Tudi pri čiščenju upoštevajte navodila proizvajalca, da bo stajica dolgo lepa in uporabna.